שידור חי הוא ריגוש שיש אומרים שהוא ממכר. הכל יכול לקרות במהלכו, ופעמים רבות הצלחתו נסמכת על יכולתו של האדם הניצב במרכזו לזרום ולאלתר. ליז ביקון מחדשות רשת BBC הוכיחה שיש לה את זה בענק, כשקרה לה דבר שהוא חומר של סיוטים: השמלה של זארה שלבשה פשוט נקרעה על גופה שניה לפני השידור.
כשהרעיד צליל הקרע המחריד את האולפן, והשמלה התרופפה על גופה של ביקון ההמומה, היא לא איבדה עשתונות ולא התפדחה, אלא ביקשה מחברי הצוות עזרה בהולה. דבק גאפר מקצועי של אולפן שידור, קליפסים ואפילו ניירות, כולם נכנסו לפעולה על מנת להדק את השמלה לגופה של השדרנית המסורה. לשמחת כולם, עד שנורות השידור האדומות נדלקו היא כבר הייתה מודבקת ואי אפשר היה לראות דבר.
אלא שליז היא מהדור החדש, ויודעת שדווקא באמת יש הרבה כח, והחליטה לשתף את המקרה ולהפוך את המבוכה שלה לנכס: היא העלתה תמונות שצילמו חבריה לחשבון הטוויטר שלה, וכתבה: ״כמו לשים חגורת בטיחות לפני נסיעה מסוכנת – השמלה החדשה שלי התפוצצה 15 דקות לפני השידור. גאפר, קליפסים, ואני מוכנה! לא זוהר. לא פאן. זארה, פליז תעזרו״.
ליז היתה מאוכזבת מזארה, שם קנתה את השמלה החדשה ואפילו רצה הביתה במיוחד על מנת להביא אותה לשידור החדשות כי הייתה מרוצה ממנה במיוחד. ״ניסיתי לא להראות לאף אחד שקרה משהו לא שגרתי ואפילו דרמטי מאחורי הקלעים. ההצגה חייבת להמשך. תמיד חייבים לעשות את המיטב, ובאמת אף אחד לא שם לב ולא ידע.״ העוקבים משבחים את ליז על המקצוענות. ״בטח היית בהיסטריה. מדהים שחייכת לאורך כל המהדורה.
זארה הגיבה באופן הכי סטנדרטי שאפשר, אגב, וביקשה מליז שתשלח הודעה פרטית עם מספר ההזמנה וכתובת. ליז המשיכה את ההתכתבות באופן פומבי ואדיב, וכתבה שאכן דיברו איתה ושהיא מחכה לקבל שמלה חלופית במקום זו שהתפוצצה. האם אי פעם תלבש אותה, או כל פריט אחר של זארה לשידור? תלוי עד כמה היא חובבת ריגושים. ״מה שבטוח, למדתי שתמיד צריכה להיות לי שמלה נוספת בסטנד ביי״, היא מסכמת.
כל כך אופייני. רוב הבגדים שלי מזארה ואכן הרוכסנים שלהם מתקלקלים והתחתיות נפרמות.
אני קונה משם רק בכלל העיצוב ומכך שיש להם היצע רק של בגדים לדתיות.
כשתהיה לי ברירה אחרת, אני אפסיק לקנות מהם.
סחורה זולה עם מיתוג יקר, בדיוק כמו פוקס וקרולינה למקה ברלין (עאלק ברלין, חברה ישראלית שמייבאת מסין, אין ולו חצי קשר לברלין).
מיתוג חזק ויקר בימינו ימכור את הסחורה הכי זבל במחירי שמיים, כי אנחנו קהל טיפש.
לא לקנות זארה,כשמה כן היא,בררה.
אני קניתי ג'ינס בחנות זארה בקריון ובבית מדדתי שוב בנוחות ובלי לחץ ולא הרגשתי שג'ינס מחמיא לי כשחזרתי לחנות כדי להחזיר ולקבל זיכוי אמרו לי שישלחו את הג'ינס למעבדה לבדיקה (היה לי מוזר באותו הרגע אבל לא השאירו לי ברירה) אחרי 21 יום הוא חזר עם הודעה מהמעבדה שהמכנס נלבש ונעשה בו שימוש ועל כן אי אפשר לזכות את הלקוחה. אני החלטתי שאני יותר לא לקוחה שלהם.